
Narvas Linda tn 4 asuva linnavara
tasuta kasutusse andmine 
(Mittetulundusühing Narwa Art)
1. ASJAOLUD JA MENETLUSE KÄIK

Narva Linnavalitsuse Linnamajandusametile laekus taotlus MTÜ-lt Narwa Art, registrikood 80342855, juhatuse liige Aleksandr Jefimov, milles palutakse anda tasuta kasutusse Narvas Linda tänav 4 hoones 6. korrusel asuva ruumi nr 204 üldpinnaga 68,9 m² mittetulundusühingu tegevuse korraldamiseks.
Taotlust põhjendatakse sellega, et nimetatud ruumis MTÜ-l Narwa Art on kavas teha helisalvestusstuudio, kus tegeleksid lapsed.
Käesoleval ajal seisavad nimetatud ruumid tühjana, kuna vajavad remonti. MTÜ Narwa Art kohustub teostama remonti omal kulul.
MTÜ Narwa Art taotlust arutati Narva Linnavalitsuse linnavarakomisjoni koosolekul 11.10.2017. a (protokoll nr 11) ning otsustati:
1. Nõustuda  MTÜ Narwa Art taotlusega ning anda MTÜ-le Narwa Art, registrikood 80342855, avalikku enampakkumist korraldamata määramatuks ajaks tasuta kasutusse Narvas Linda tn 4 hoones 6. korrusel asuva ruumi nr 204 üldpinnaga 68,9 m² mittetulundusühingu tegevuse korraldamiseks. 
2. Narva Linnavalitsuse Linnamajandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED
2.1. Narva Linnavolikogu 17.03.2005. a määruse nr 14/52 “Linnavara kasutusse andmise kord” (edaspidi ka Kord) alusel otsustab kasutusse andmise tähtaega kuni üks aasta või määramata ajaks kohaliku omavalitsuse asutus tema bilansis oleva vara suhtes. Korra § 621 sätestab, et Korra §-s 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga. 

2.2. Korra § 46 lg 4 ja § 7 lg 2 p 3 alusel võib avaliku enampakkumiseta või eelläbirääkimistega pakkumiseta anda kasutusse linnavara, mis antakse kasutusse mittetulundusühingutele. Korra § 47 sätestab, et linnavara enampakkumiseta kasutusse andmise otsustus võetakse vastu Korra § 5 (§ 5 lg 1 p 3, alapunkti b) alusel. 

2.3. Korra § 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. 

2.4. Korra § 7 lg ja § 7 lg 2 p 3 sätestatu alusel võib linnavara mittetulundusühingutele anda tähtajaga kuni 5 aastat tasuta kasutusse linnavalitsuse korraldusega.

3.  OTSUS

3.1. Anda MTÜ-le Narwa Art, registrikood 80342855, avalikku enampakkumist korraldamata määramatuks ajaks tasuta kasutusse Narvas Linda tn 4 hoones 6. korrusel asuva ruumi nr 204 üldpinnaga 68,9 m² mittetulundusühingu tegevuse korraldamiseks.
 3.2. Narva Linnavalitsuse Linnamajandusametil sõlmida MTÜ-ga Narwa Art punktis 3.1 nimetatud linnavara tasuta kasutamise leping.

4. RAKENDUSSÄTTED

4.1. Narva Linnavalitsuse Linnamajandusametil teha korraldus teatavaks MTÜ-le Narwa Art 
4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

